CELEX: 62008CN0168
Language: sk
Date: 2008-04-21 00:00:00
Title: Vec C-168/08: Návrh na začatie prejudiciálneho konania, ktorý podal Cour de cassation (Francúzsko) 21. apríla 2008 – Iaszlo Hadadi (Hadady)/Csilla Marta Mesko, vydatá Hadadi (Hadady)

21.6.2008   
            
            
               SK
            
            
               Úradný vestník Európskej únie
            
            
               C 158/13
            
         Návrh na začatie prejudiciálneho konania, ktorý podal Cour de cassation (Francúzsko) 21. apríla 2008 – Iaszlo Hadadi (Hadady)/Csilla Marta Mesko, vydatá Hadadi (Hadady)
   (Vec C-168/08)
   (2008/C 158/20)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Cour de cassation
   Účastníci konania pred vnútroštátnym súdom
   
      Navrhovateľ: Iaszlo Hadadi (Hadady)
   
      Odporkyňa: Csilla Marta Mesko, vydatá Hadadi (Hadady)
   Prejudiciálne otázky
   
               1.
            
            
               Má sa článok 3 ods. 1 písm. b) [nariadenia (ES) č. 2201/2003] (1) vykladať tak, že v prípade, ak majú manželia zároveň štátnu príslušnosť štátu súdu, na ktorom bola podaná žiadosť o rozvod a štátnu príslušnosť iného členského štátu Európskej únie, sa musí uprednostniť štátna príslušnosť štátu súdu, na ktorom bola podaná žiadosť o rozvod?
            
         
               2.
            
            
               Ak je odpoveď na predchádzajúcu otázku záporná, má sa tento článok vykladať tak, že v prípade, v ktorom každý z manželov má dvojakú štátnu príslušnosť tých istých členských štátov stanovuje, ktorá z daných štátnych príslušností najlepšie zodpovedá skutočnosti?
            
         
               3.
            
            
               Ak je odpoveď na predchádzajúcu otázku záporná, treba sa domnievať, že tento článok ponúka manželom dodatočnú možnosť, aby sa títo manželia mohli podľa svojho výberu obrátiť na súd jedného alebo druhého štátu, ktorých štátnu príslušnosť obaja majú?
            
         
      (1)  Nariadenie Rady (ES) č. 2201/2003 z 27. novembra 2003 o súdnej právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000 (Ú. v. EÚ L 338, s. 1; Mim. vyd. 19/006, s. 243).